สวัสดีค่ะ 🙏🏻 หนูขอปรึกษาเรื่องการมีเพศสัมพันธ์แล้วถุงยางแตก|รั่วหน่อยค่ะ * คือหนูมีอะไรกับแฟนเมื่อคืนเวลาประมาณ 5 ทุ่ม ถึง 5 ทุ่ม 30 ตอนแฟนหนูเสร็จ ปรากฏว่าถุงยางมันแตกค่ะ แต่ช่วงที่แฟนหนูเสร็จเขาว่าเขาดึงออกได้ทัน ตอนนั้นกะคงดึกมากแล้ว หนูเลยคิดว่าไว้ค่อยตื่นไปซื้อยาคุมฉุกเฉินมากินก็ได้ ช่วงที่ตื่นมาก็รู้สึกเจ็บท้องเสียดๆช่วงบริเวณท้องน้อยค่ะ คือหนูอยากรู้ว่ามันเป็นไรมากมั้ยคะ หรือมันจะค่อยๆหายไปเอง หลังจากนั้นหนูก็ไปซื้อยาคุมฉุกเฉินมากินช่วงเวลา 8 โมงเช้าค่ะ ชนิดแบบ 2 เม็ด ถ้าผ่านไป 2 อาทิตย์แล้ว เมนส์หนูมันจะมามั้ยคะ หรือต้องไปซื้อที่ตรวจครรภ์มาตรวจเพื่อความมั่นใจค่ะ # รู้สึกกังวล เครียดมากเลยค่ะ กลัวท้อง.😥😥😥
สวัสดีค่ะ การที่ถุงยางอนามัยแตกหรือฉีกขาดขณะมีเพศสัมพันธ์นั้นมีโอกาสทำให้เกิดการตั้งครรภ์ได้ แม้ว่าจะไม่ได้มีการหลั่งไปก่อนหน้านั้นก็ตาม จากน้ำอสุจิที่อาจจะปนมากับน้ำหล่อลืนก่อนการหลังจริงจึงเป็นข้อบ่งชี้การใช้ยาคุมฉุกเฉิน โดยยาคุมฉุกเฉินควรใช้ภายใน 72 ชั่วโมงหลังมีเพศสัมพันธ์ และใช้ให้ครบและตรงตามข้างฉลากกำหนด จะช่วยลดโอกาสตั้งครรภ์ลงไปได้ 80-90%หลังการใช้ยาคุมฉุกเฉินอาจทำให้มีเลือดออกผิดปกติทาช่องคลอด ประจำเดือนมาคลาดเคลื่อนแต่ไม่ควรเกินไปจาก 35 วันจากรอบก่อน หรือปวดท้องน้อย คลื่นไส้ได้ การมีผลข้างเคียงจากยาไม่ได้บ่งบอกว่ายาได้ผลหรือไม่ควรยืนยันการตั้งครรภ์ให้แน่ชัด สามารถซื้อชุดตรวจครรภ์ทางปัสสาวะมาตรวจได้เองเบื้องต้น ให้ผลบวกได้ตั้งแต่ 10-14 วันหลังปฏิสนธิ หากให้ผลลบ แต่รอบเดือนก็ยังไม่มา ควรไปยืนยันผลที่รพต่อไป